JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Maailma juhid kogunesid Jeruusalemmas Yad Vashemis
Moslemist juht külastas Auschwitzi surmalaagrit
Washingtonis avalikustati Trumpi sajandi tehing
Holokaustiohvrite mälestuspäeva ehk Yom ha'Shoa'd 27. jaanuaril
tähistati Jeruusalemmas Yad Vashemi Holokaustimuuseumis
erilise mälestusüritusega.
75. aastapäeva üritustele
saabus ligi 50 riigipead ja -juhti.
Mitmed külalised saabusid varem
ja nii oli riigijuhtidel võimalus omavahel maailmapoliitikast vestelda.
Ametlikud kõned keskendusid muidugi põhisündmusele,
mille kohta Saksamaa president Steinmeier tegi liigutava avalduse:
"Avaldan sügavaimat kaastunnet holokausti tõttu
ja kahetsen samas, et kurjuse vaim on võtnud uue ilmnemisvormi
tänase antisemitismi nime all.
Soovin, et võiksin öelda, et sakslased on midagi ajaloost õppinud,
kuid kardan, et ei saa seda öelda, sest viha paistab vaid levivat."
President Steinmeier nii alustas kui lõpetas oma sõnavõtu
heebreakeelse palve tsiteerimisega.
Iisraeli meedias kõlas karm kriitika
Prantsusmaa presidendi E. Macroni aadressil,
kes kohtus oma visiidi käigus ka palestiinlaste juhi Abbasiga.
Kriitika oli suunatud peamiselt sellele,
et Abbas on üks araabiamaailma juhtivaid holokausti-eitajaid.
Ta kaitses kunagi doktorikraadi Patrice Lumumba Ülikoolis Moskvas,
teemaks "Natside ja sionistide koostöö
perioodil 1933-1945."
Väitekirja põhjal avaldati 1984. a ka raamat
pealkirjaga "Teine vaatenurk: Natsismi ja sionismi salakoostöö."
Teos on olnud kaua araabiamaailma loetumaid raamatuid
ja on aidanud kujundada moonutatud kujutluspilti
holokausti sündmuste kohta.
Veel holokausti teemal.
Otsekui vastusena eelmisele teemale
külastas eelmine nädal Auschwitz-Birkenau surmalaagrit
Maailma Moslemiühenduse juht ning temaga koos kümneid islamijuhte
ja Maailma Juudi Komitee liikmeid.
Visiit oli ajalooline, sest kunagi varem
pole moslemijuhid ametlikult laagreid külastanud,
sest enamik islamimaailma
ei tunnista või ei tea kogu sündmusega seotud fakte.
Kohal olid 25 erineva riigi islamijuhid,
kellest vaid mõned olid käinud Washingtoni Holokaustimuuseumis,
kuid kohapeal viibimine oli paljudele tõeline šokk,
sest neile oli aastakümneid vastupidist õpetatud.
Peasekretär Mohammed al-Issa kajastas kõikide mõtteid oma kõnes,
kus ta natside kohutavad kuriteod karmilt hukka mõistis
ja esitas samas väljakutse islamimaailma vastutusele
tunnistada fakte ja neid ka oma lastele õpetada.
Suurbritannia kroonprints Charles keskendus oma sõnavõtus
mõistma palestiinlaste saatust ja kannatusi.
Prantsusmaa presidendi kombel
kohtus ka prints Charles palestiinlaste juhi Abbasiga,
kuid Petlemmas, kus ta kinnitas, et mõistab nende teemat
ning loodab regiooni õiglast ja püsivat rahu.
Prints Charles teatas, et tahab sõita ka Iraani
ja püüda vahendada rahu Teherani ülejäänud maailma vahel.
Jeruusalemmas olles osales prints Maailma Holokausti Foorumil
ja käis ka Õlimäel, kuhu on maetud tema isapoolne vanaema
Battenbergi printsess Alice,
kes aitas holokausti ajal kaasa Euroopa juutide päästmisele.
Ühe kõrgetasemelise kohtumise raames Jeruusalemmas
kutsus USA asepresident Pence peaminister Netanyahu
teisipäevaks, 28.01, Washingtoni, Valgesse Majja
president Trumpi külastama.
Siis lubas president Trump avaldada
pikalt spekuleeritud "sajandi tehingu"
ehk oma rahulepingu poliitilise osa.
Peaminister Netanyahu palvel edastas asepresident kutse
ka Sinivalge parteibloki juhile Benny Gantzile.
Gantz ei tahtnud siiski kohtuda Trumpiga koos Netanyahuga,
vaid palus eraldi kohtumist päev varem ehk esmaspäevaks.
Samasse lennukisse mehed siiski ei mahtunud.
Gantz lendas Washingtoni juba pühapäeva hommikul,
Netanyahu aga pühapäeva õhtul.
Gantz põhjendas oma käiku sellega, et tahtis tagasi olla teisipäeval,
kui Knessetis käsitleti Netanyahu immuniteediküsimusega seotud asju.
Kuigi kõiki Trumpi sajandi tehingu detaile veel ei avaldatud,
oli asepresident Pence'i mainitu tõeline kingitus
Netanyahu juhitud valitsusele ja kogu Iisraelile.
Plaani järgi ühendatakse kõik Iisraeli Läänekalda asundused
Iisraeli seadusandluse alla,
v.a. 15, mis on asukoha tõttu liiga problemaatilised.
USA ja Iisraeli hinnangul
elab Läänekalda 120 asunduses ca 400 000 juuti.
Jeruusalemm jääb üksnes Iisraeli pealinnaks,
palestiinlased saavad linnas sümboolse esindatuse.
Kui Iisrael plaani heaks kiidab, aga palestiinlased tagasi lükkavad,
toetab USA kõigi asunduste ühendamist Iisraeliga
ühepoolse otsusega.
Palestiina riik luuakse, kuid vaid siis,
kui Gazast saab selle demilitariseeritud osa,
Hamas loovutab kõik relvad Egiptusele
ja tulevane Palestiina tunnustab Iisraeli juudiriigiks
ja Jeruusalemma selle pealinnaks.
Ajalehe Times of Israel andmeil
seadis president Trump Iisraelile 6-nädalase tähtaja
plaani heakskiitmiseks.
See tähendab, et mõlemad juhid peavad tegema kompromisse
juba enne Iisraeli ametlikke valimisi.
Poliitanalüütikute hinnangul püüab Trump jõuda lepituseni
ja võimaliku koalitsioonivalitsuseni, kes valimisi ka ei võidaks.
Naaseme teiste lepingu osade juurde tulevastes saadetes,
sest lepinguga seotud Iisraeli tunnustamist
ja Jeruusalemma staatust riigi pealinnana
tabas palestiinlaste poolt koheselt täielik vastuseis.
Palestiina omavalitsus ja nende usujuhid
kutsusid kõiki palestiinlasi massimeeleavaldustele
eelkõige Templimäele
ja protestima kõigi vahenditega Trumpi plaani vastu.
Lisaks hoiatasid Abbasi valitsusametnikud otseselt
ka Iisraeli ja USA presidenti Trumpi püha sõja puhkemise eest,
kui plaani hakatakse teostama.
Kumbki, ei Hamas ega Abbasi PLO,
ei tunnista iial Iisraeli ka juudiriigiks
ega Jeruusalemma selle pealinnaks.
Hamas teatas, et ei loobu kunagi ka relvadest,
nii et selles osas pole midagi muutunud.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee